এম এ বাছিত, নবীগঞ্জ থেকে ॥ নবীগঞ্জে মাঠে-ঘাটে জমে উঠেছে নির্বাচনী উৎসব। শেষ মুহুর্তের কৌশলে ব্যস্ত দুইজোট। উন্নয়নের প্রতিশ্র“তি নিয়ে ক্ষমতাসীন নেতারা দৌড়ঝাপ করছেন। মাঠ চষে বেড়াচ্ছেন ১৯দলীয় জোটের তৃণমূল নেতাকর্মী। ১৯ দলীয় জোটের একক প্রার্থী মুজিবুর রহমান শেফু, ক্ষমতাসীন জোট মনোনীত আলমগীর চৌধুরী, আওয়ামীলীগের দুই বিদ্রোহী এবং স্বতন্ত্র এক প্রার্থীসহ চেয়ারম্যান-ভাইস চেয়ারম্যান পদে ২১জন প্রার্থীর বিরামহীন প্রচারণায় জম্বেশ লড়াই শুরু হয়েছে। ভোটার ম্যানেজে চলছে মহড়া। বাতাসে উড়ছে টাকা। এনিয়ে কমিশন নির্বিকার। এ উপজেলায় ১৩টি ইউনিয়ন এবং ১টি পৌরসভার মধ্যে দু’টি ইউনিয়নকে ঝুকিপূর্ণ হিসেবে সনাক্ত করা রয়েছে। আওয়ামীলীগের পথের কাটা আওয়ামীলীগ। ২ বিদ্রোহী প্রর্থীকে বহিষ্কার করেও কি দলীয় প্রার্থী সুবিধাজনক অবস্থানে আছেন, এ নিয়েও রয়েছে যথেষ্ট সন্দেহ। নির্বাচনে ক্ষমতাসীন জোটের ...